**УСЛОВИЕ НА ЗАДАЧАТА**

За тази задача са предоставени данни във файл **Climate.xls**, който ще намерите в ресурсите.

Училищен еко-клуб разполага с данни за средните месечни температури в периода 1991-2011 г. Създайте кратък доклад, базиран на предоставените данни, с оценка на тенденцията за промяна на средната годишна температура за периода 2005-2009 година.

Докладът трябва да е на една страница с размер А4, с портретна ориентация. Размерът на шрифта на текста и другите обекти в доклада се подбират така, че информацията в него да бъде добре структурирана и лесна за четене. В текста трябва да са спазени книжовноезиковите норми на българския език.

Докладът трябва да съдържа следните елементи:

* **Заглавие** – „Доклад за летните температури“
* **Таблица** с най-висока средномесечна температура и месеца, в който е достигната в периода 2005-2009 г.

|  |  |  |  |  |  |
| --- | --- | --- | --- | --- | --- |
| Година | 2005 | 2006 | 2007 | 2008 | 2009 |
| Най-висока средномесечна температура |  |  |  |  |  |
| Месец |  |  |  |  |  |

*Данните за температурите да бъдат закръглени до един знак след десетичната запетая.*

* **Средна температура** за летните месеци юни, юли и август за периода 2005-2009. Стойността за температурата да се закръгли до един знак след десетичната запетая и да сe обозначи със символ „°“ за градус. Информацията се представя центрирано на страницата и е отделена от останалия текст с 2 хоризонтални линии (отгоре и отдолу).
* **Диаграма**, представяща изменението на най-високите средни месечни температури за периода. Диаграмата трябва да има заглавие, обозначение на осите и легенда.
* **Извод** за тенденцията на изменение на най-високата температура в периода.
* **Дата**(Посочва се датата на изготвяне на доклада)
* **Изготвил доклада** (посочва се „Координатор на Училищен еко-клуб“. Не се пише име на човек, за да се запази анонимността.)
* Обозначава се **място за подпис на координатора.**

Запишете доклада във файл в**PDF**формат с име **Doklad** и изпратете чрез системата за оценяване.